《王方伯削平粤寇诗以志颂 其二》
明代·李之世

天南锁钥镇雄藩，虎帐居然节钺尊。马上轮刀冲贼阵，牙前献馘到辕门。

销兵士解寻耕犊，逃难民归放牧豚。从此重溟波渐息，荣光如注洗朝暾。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。